Mo' Hits Records

Mo'Hits Records ( tí ó gbajúgbajà gẹ́gẹ́ bí i Mo'Hits) jẹ́ ilé-iṣẹ́ agbórin-jáde ní orílèdè Nàìjíríà tẹ́lẹ̀, tí ń ṣe ti D'banj àti Don Jazzy.  Gẹ́gẹ́ bí i àjọ tó ń rí sí gbígba orúkọ àwọn ilé-iṣẹ́ sílẹ̀(CAC),ilé-iṣẹ́  Mo'Hits jẹ́ èyí tí wọ́n dálẹ̀ ní 2006, tí D'banj jẹ́ olórin àkọ́kọ́ ti ilé-iṣẹ́ náà ní. Don Jazzy jẹ́ olùdarí ilé-iṣẹ́ náà, tí D'banj síì jẹ́ alábásepọ̀ rẹ̀. Ilé-iṣé náà gba àwọn olórin mìíràn wọlé, àwọn ni Wande Coal, Dr SID, D'Prince, àti K-Switch.- Oríṣi-orin tí ó kan ilé-iṣẹ́ náà ni Afrobeat.

Awo-orin àkọ́kọ́ láti ilé-iṣẹ́ náà ni ti D'banj No Long Thing ní 2005. Àwọn awo-orin mìíràn ni Rundown & The Entertainer (D'banj), Mushin2Mohits (Wande Coal) & Turning Point (Dr SID). Atòjọ awo-orin láti Ilé-iṣẹ́ náà ni Mo'Hits All Stars. Don Jazzy ti gba àwọn ìyìn lóríṣiŕṣi tí wọ́n pẹ̀lú Nigeria Music Awards (NMA), agbórin-jáde ti ọdún 2006, àti Nigeria Entertainment Awards. Agbórin-jáde ti ọdún 2007.

Ìfàmọ́ra láti àwọn ìṣe òkèèrè bí i Kanye West àti Jay-Z wọle kan ilé-iṣẹ́ náà àti pé D'banj di gbígbà wolé Kanye's GOOD Music.

Òpin dé bá ilé-iṣẹ́ náà nígbà tí Don Jazzy tẹ̀ síwájú láti lọ ṣẹ̀dá Mavins Record tí D'banj náà bẹ̀rẹ̀ DB record label. 

 Àwọn Itọ́kasí